ДЕТСКА ГРАДИНА № 88 „ ДЕТСКИ РАЙ ”

София, р- н ,,Искър”, ж.к.,,Дружба“ 2ч., ул. „Димитър Пешев” № 21

 тел. 978 82 32, e-mail: odz88@abv.bg

 **УТВЪРДИЛ:**

 **Директор:**

 **/М.Йорданова/**

**ЕТИЧЕН КОДЕКС**

 **на Детска градина №88 „Детски рай“**

**ВЪВЕДЕНИЕ**

Етичният кодекс на ДГ № 88 определя правилата на **поведение**, за формиране на **култура на общуване**, спомагащи за утвърждаване на доброто име на детската градина в образователнота пространство в града и за повишаване нивото на общественото доверие в професионализма и морала на служителите му.

Етичният кодекс представя стандартите за етично поведение на работещите с деца и **има за цел:**

1. Да предаставят основните ценности, норми и принципи на поведение, които служителите в ДГ № 88 трябва да знаят и спазват в своята практика;

2. Да утвърдят волята и стремежа на всички заинтересувани страни за етичност в образователно- възпитателния процес.

3. Да насочват поведението и подпомогнат служителите в решаването на етични дилеми, които срещат в своята практика

4. Да очертаят моралните отговорности на работещите с деца: към детето, към семейството, помежду им и към обществото.

**Раздел I**

**Общи положения**

 **Чл.1. Етичният кодекс** е създаден на основание чл. 175 ал. 1 от ЗПУО и е подчинен на общите принципи в системата на предучилищното и училищно образование:

1. Единна държавна образователна политика за осигуряване правото на предучилищно и училищно образование;

 2. Ориентираност към интересите и към мотивацията на детето, към възрастовите и социалните промени в живота му, както и към способността му да прилага усвоените компетентности на практика;

3. Равен достъп до качествено образование и приобщаване на всяко дете и на всеки ученик;

4. Равнопоставеност и недопускане на дискриминация при провеждане на предучилищното и училищното образование.

**Чл. 2.** Принципите на настоящия кодекс са:

1. Отговорност и изпълнителност – служителите имат развито чувство за дълг при изпълнение на трудовите си задачи;

2. Услужливост – служителите са отзивчиви към търсещите административни услуги, информация или съдействие;

3. Честност – служителите коректно представят своята гледна точка;

4. Колегиалност – служителите изграждат взаимно-приемливи отношения помежду си;

 5. Конфиденциалност – служителите не разпространяват информация получена при и по повод изпълнението на служебните им задължения.

 **Чл.3.** Работещите в ДГ №88 изпълняват своите функции като се ръководят от следните основни човешки **ценности:**

 1. Детството е изключително важен период от живота на човека.

 2. Семейството е най-естествената среда за развитието на детето.

 3. Всяко дете притежава неповторима уникалност и стойност.

 4. На всяко дете е гарантирано правото на:

• свобода на изразяване на мнение;

 • свобода на мисълта, съвестта и религия;

• формиране на собствени възгледи и право да ги изразява свободно;

5. Всяко дете има право на закрила срещу нарушаващите неговото достойнство методи на възпитание, физическо, психическо или друго насилие или форми на въздействие.

6. Всяко дете има право на закрила за нормалното му физическо, умствено, нравствено и социално развитие.

 7. Всяко дете и всяко семейство заслужават да бъдат подпомогнати да развият пълния си потенциал.

8. Във всички случаи да се защитават по най-добър начин интересите на детето;

9. За всяко дете, попаднало в риск, възниква спешна необходимост от специална закрила за извеждането му от рисковата ситуация;

 10. Децата с изявени дарби се ползват от мерките за специална закрила;

11. Работещите с деца трябва да притежават определени личностни, морални и социални качества.

**Раздел II**

**Морални отговорности към детето**

**Чл. 4.** Педагогическите специалисти в ДГ № 88 са длъжни да:

1. осигуряват равен достъп до образование на всяко дете;

2. прилагат индивидуален и диференциран подход в работата си за разгръщане на потенциала на всяко дете;

3. спазват принципите на конфиденциалност на информацията;

4. проявяват висок професионализъм в работата си и непрекъснато да повишават квалификацията си за ранна диагностика на обучителни затруднения.

5. участват активно в подкрепата за личностното развитие на децата - обща и допълнителна, уредена в ЗПУО, Наредба за приобщаващото образование и Правилника за дейността на детската градина.

6. участват в разработване и прилагане на цялостна политика за изграждане на позитивен организационен климат, утвърждаване на позитивна дисциплина.

Изграждането на позитивен организационен климат изисква създаване на условия за сътрудничество, ефективна комуникация и отношения на загриженост между всички участници в образователния процес

 **7.** педагогическите специалисти основават дейността си на принципа на позитивна дисциплина, която се свързва с мерки и подходи, гарантиращи изслушване на детето , осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.

**Чл. 5.** Всички служители в ДГ № 88 са длъжни да:

1. не накърняват достойнството и честта на децата;

2. не излагат децата на фактори, които могат да застрашат тяхното психическо, физическо, нравствено и образователно развитие;

3. уважават различието и да подкрепят уникалността на всяко детe;

4. не допускат личните им пристрастия, убеждения и вярвания да влияят на развитието на децата.

5. познават симптомите на насилие над дете – физическо, сексуално, вербално, емоционално малтретиране или занемаряване.

6. при съмнение на малтретиране над дете да действат съобразно вътрешно нормативни документи :

 - Механизъм за противодействие на тормоз и насилие над деца ;

 - Механизъм за сътрудничество и координиране на работата при случаи на деца ,жертви или в риск от насилие и при кризисна интервенция .

7.Когато друго лице изкаже подозрения за малтретиране на дете, да му окажат пълно съдействие за предприемане на подходящи действия за закрила на детето.

8. Когато му станат известни действия или ситуации, които заплашват здравето и сигурността на дете, имат моралната и законова отговорност да информират органите по закрила на детето и ръководството на детската градина.

**Раздел III**

**Морални отговорности към семейството**

**Чл. 6**. Педагогическите специалисти са длъжни да:

1. дават своевременна информация на родителите за резултатите от обучението и постигнатите образователни резултати от тяхното дете;

2. дават информация на семейството за личностното развитие на детето и информация, която е съществена за неговия напредък при спазване принципите на конфиденциалност.

3. информират семейството за всички решения, отнасящи се до детето и ги включват във вземането на такива решения.

4. в случаите, когато има конфликт между членовете на семейството, работят открито, споделяйки наблюденията си за детето, за да помогнат всички включени страни да вземат информирано решение, като стриктно ще се въздържат от вземане страна в конфликта.

**Чл. 7.** Всички служители в ДГ № 88 са длъжни да:

1. зачитат традициите и ценностите, породени от различната културна принадлежност на семейството.
2. не използват служебните си отношения със семейството за лично облагодетелстване.
3. пазят в тайна поверителната информация, станала им известна в изпълнение на служебните им задължения.

**Раздел IV**

**Морални отговорности към колегите**

**Чл. 8.** Всички служители в ДГ № 88 са длъжни да:

1. не разпространяват невярна информация, която може да навреди на авторитета и доброто име на колега;

2. не изнасят поверителна информация за колега, станала им известна в изпълнение на служебните им задължения;

3. спазват добрия тон в общуването на работното място и се въздържат от създаването на конфликтни ситуации.

**4.**  изграждат и поддържат отношения на уважение, доверие, сътрудничество и колегиалност.

**5.** обменят информация и ресурси, които имат отношение към благополучието и закрилата на правата на детето.

 **6.** работят за утвърждаване собствения и на колегите си авторитет, като се въздържа от действия, които биха уронили престижа на професията и проявяват нетърпимост към подобни действия.

**Раздел V**

**Морални отговорности към обществото**

**Чл. 9.** Всички служители в институцията са длъжни да:

1. се стремят да разбират и уважават различните ценности и традиции на различните култури в общността;

2. участват активно в живота на общността и създават политики, които да благоприятстват личностното развитие на децата;

3. популяризират сред общността правата на децата и тяхното активно включване.

**Раздел VI**

**Морални отговорности на децата**

**Чл. 10.** Децата в ДГ № 88 са длъжни да:

1. пазят авторитета и доброто име на ДГ № 88 и педагогическите специалисти, които работят с тях;

2. уважават различието в останалите членове, дължащо се на различна етническа, национална, религиозна или друга принадлежност или други личностни различия;

3. зачитат правата, честта и достойнството на другите, както и не прилагат физическо и психическо насилие.

 4. спазват правилата за поведение в групата и на детската градина;

 5. уважават педагогическите специалисти и непедагогическия персонал;

**Раздел VII**

**Морални отговорности на родителите**

**Чл. 11.** Родителите на децата в ДГ № 88 са длъжни да:

1. осигуряват редовното присъствие на децата си в институцията;

 2. да уведомяват своевременно учителя на групата в случаите на отсъствие на детето;

3. съдействат на педагогическите специалисти в процесите по подкрепа за личностно развитие на децата;

4. присъстват редовно на провежданите родителски срещи;

5. спазват правилника за дейността на ДГ № 88;

6. зачитат правата, честта и достойнството на останалите членове на институцията.

**Раздел VIII**

**Взаимоотношения с община, МОН, РУО и други**

**Чл. 12.** Всички служители в институцията са длъжни да:

1. се ръководят в работата си от принципите на безпристрастност, законосъобразност, своевременност, точност и добросъвестност;

2. изпълняват функциите си съобразно длъжностната си характеристика и да повишават квалификацията си, за да подобряват резултатите в работата си;

3. оказват съдействие на контролните органи при изпълнение на задълженията им.

**Раздел IX**

**Конфликт на интереси**

**Чл. 13.** Конфликт на интереси възниква, когато служителят в ДГ № 88 има частен интерес, който може да повлияе върху безпристрастното и обективно изпълнение на правомощията или задълженията му в съответствие с длъжностната му характеристика и изискванията към заеманата длъжност.

**Чл. 14.** Педагогическите специалисти не може да извършват срещу заплащане обучение или подкрепа на деца, с които работи в детската градина, ако това заплащане е от името и за сметка на децата, включително със средства от настоятелство.

**Чл. 15.** При възлагането на служебна задача, чието изпълнение може да доведе до конфликт между служебните му задължения и неговите частни интереси, служителят следва своевременно да уведоми своя ръководител

**Раздел X**

**Професионално поведение**

**Чл. 16.** Служителите в ДГ № 88 са длъжни да изпълняват съвестно задълженията си и да се стремят към подобряване на услугите, които извършват.

**Чл. 17.** Служителите в ДГ № 88 са длъжни да опазват имуществото на детската градина и да се грижат за него като добри стопани.

**Чл. 18.** Служителите в институцията са длъжни да предприемат всички действия за опазване поверителността на информацията.

**Чл. 19.** При изпълнение на служебните си задължения и в обществения си живот служителят следва поведение, което не уронва престижа на детската градина:

1. Служителят не допуска на работното си място поведение несъвместимо с добрите нрави.

2. Служителят се стреми да не предизвика с поведението си конфликтни ситуации, а при възникването им полага усилия да ги преустанови като запазва спокойствие и контролира поведението си.

 3. Служителят спазва благоприличие и делови вид в облеклото, съответстващи на служебното положение и на институцията, която представлява.

 **Чл. 20.** Служителят не участва в скандални прояви, с които би могъл да накърни престижа на детската градина.

**Раздел XI**

**Комисия по етика**

**Чл. 21.** Комисията по етика се занимава с:

1. тълкуване на Етичния кодекс на институцията.

2. даването на становища по сигнали и жалби, свързани с прилагането на Етичния кодекс на институцията.

**Чл. 22.** Членовете на Комисията по етика се избират от Педагогическия съвет за срок от 3 години. Комисията се утвърждава със заповед на директора.

**Чл. 23.** В 15 дневен срок от заповедта Комисията по етика предлага Правила за дейността си на Педагогически съвет, които се утвърждават от Директора.

**Чл. 24.** Комисията по етика отчита дейността си на годишния Педагогически съвет

**Чл. 25.** Всеки член на институцията може да подаде запитване, сигнал или жалба до Комисията по етика, които се регистрират в дневник за входяща и изходяща информация.

 **(1)** Комисията разглежда постъпилите сигнали, свързани със спазването на този Кодекс, на свои заседания в едноседмичен срок, а при необходимост се самосезира.

**(2)** За всяко заседание се изготвя протокол, в който се вписва и мотивираното становище на Комисията.

**(3)** С изготвения протокол се запознава директорът за предприемане на мерки и действия по компетентност.

**(4)** За предприетите мерки и санкции се уведомява лицето, подало сигнала.

**Раздел VII**

**Мерки по прилагане**

**Чл. 26. (1)** Етичният кодекс на институцията подлежи на задължително спазване от всички участници в институцията, независимо от заеманата длъжност и ниво в служебната йерархия.

**(2)** Всяко нарушение на установените с този Етичен кодекс правила се разглежда като основание за търсене и реализиране на дисциплинарна отговорност, съгласно разпоредбите на Кодекса на труда и Закона за предучилищно и училищно образование.

**Чл. 27. (1)** Този кодекс се довежда до знанието на всички участници в институцията, като се поставя на видно място в институцията и се публикува на интернет страницата ѝ.

**(2)** Всеки новоназначен служител се запознава с настоящия кодекс от прекия му ръководител при встъпване в длъжност / постъпване на работа.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1. (1)** Запознаването с разпоредбите на Етичния кодекс на институцията се извършва в 7-дневен срок от утвърждаването му.

**(2)** В случай на отсъствие на служител, същият е длъжен да се запознае с настоящия кодекс след завръщането си на работа.

**§ 2.** При първоначално встъпване в длъжност, непосредственият ръководител е длъжен да запознае служителя с разпоредбите на този кодекс в 7-дневен срок от постъпване на работа.

**§ 3.** Настоящият Етичен кодекс влиза в сила от датата на утвърждаването му.

**§ 4.** Етичният кодекс на институцията е съгласуван с Обществения съвет към институцията Протокол № 1./19.09.2018г., приет е от 17.09.2018г. с решение на ПС № 8 от Протокол от заседание на педагогическия съвет № 1./17.09.2018г.) и е утвърден със Заповед № 9-А / 17.09.2018г. на директора на ДГ № 88 ,,Детски рай“.

**Директор**: ..........................................

/Мария Йорданова/